pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เล็งให้กรมคุมประพฤติ เปิดรับอาสาสมัครโครงการทดลองใช้พืชกระท่อมบำบัดเลิกติดยาบ้า
วันอังคารที่ 21 กันยายน 2564
รัฐมนตรีว่าการกระทรวงยุติธรรม เล็งให้กรมคุมประพฤติ เปิดรับอาสาสมัครโครงการทดลองใช้พืชกระท่อมบําบัดเลิกติดยาบ้า
รัฐมนตรีว่าการกระทรวงยุติธรรม เล็งให้กรมคุมประพฤติ เปิดรับอาสาสมัครโครงการทดลองใช้พืชกระท่อมบําบัดเลิกติดยาบ้า จับมือร่วมมหาวิทยาลัยสงขลานครินทร์ นําร่องศูนย์ปัตตานีที่แรก
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ภายหลังที่ตนได้ประชุมร่วมกับ กรมคุมประพฤติ และคณะผู้วิจัยพืชกระท่อมต่อสมอง ศูนย์วิจัยสัญญาณชีวภาพเพื่อสุขภาพ มหาวิทยาลัยสงขลานครินทร์ ไปเมื่อวันที่ 6 กันยายน 2564 ในเรื่องของการทดลองการใช้พืชกระท่อมต่อพฤติกรรมเสพติดยาบ้า ซึ่งเป็นการทดลองกับหนู โดยผลการทดลองถือว่าเป็นประโยชน์และน่าสนใจอย่างมาก และตนได้ทราบว่า ทางคณะผู้วิจัยได้มีการสัมภาษณ์กลุ่มผู้ติดยาเสพติด แล้วเคี้ยวใบกระท่อมเพื่อลดอาการอยากยา โดยในช่วงสถานการณ์โควิด-19 กลุ่มคนดังกล่าวหาซื้อยาบ้าได้ยาก จึงได้นําใบกระท่อมมาเคี้ยวเพื่อลดความอยาก ซึ่งการเคี้ยว 1 ครั้ง สามารถลดอาการอยากยาได้ 5 ชั่วโมง เมื่อเกิดความอยากยาก็เคี้ยวใบกระท่อมอีก ซึ่งตนคิดว่าเรื่องนี้น่าสนใจมาก น่าจะนํามาทดลองกับคนในการบําบัดเพื่อเลิกการติดยาน่าจะทําได้ เพราะขนาดคนที่ไม่ได้คิดจะเลิกจริงจังยังสามารถลดอาการอยากได้นานถึง 5 ชั่วโมง
นายสมศักดิ์ กล่าวอีกว่า เรื่องนี้เป็นจุดที่น่าสนใจ เราควรจะศึกษาเรื่องนี้อย่างจริงจังว่าสุดท้ายแล้วผลจะออกมาเป็นอย่างไร ต้องมีการศึกษาในเชิงลึก ซึ่งในการทดลองกับหนูนั้นก็มีการทดลองเรื่องสภาพแวดล้อมด้วยซึ่งได้ผลที่ดี ดังนั้นตนจึงให้กรมคุมประพฤติร่วมศึกษาวิจัยร่วมกับ มหาวิทยาลัยสงขลานครินทร์ เพราะเรามีศูนย์ฟื้นฟูสมรรถภาพผู้ติดยาเสพติด จ.ปัตตานี จึงอยากให้วางหลักสูตรร่วมกัน และรับสมัครอาสาสมัครที่เป็นผู้เสพยาบ้าเข้าร่วมโครงการ 40 คน โดยใช้ความสมัครใจในการเข้าร่วมโครงการ ไม่ใช้การบังคับ และขอให้รายงานผลทุกสัปดาห์ถึงความเป็นไปได้ โดยวิธีการจะให้เคี้ยวใบกระท่อม 2 ใบเป็นเวลา 8 นาที หลังจากนั้น 1 ชั่วโมง จะใช้เครื่องมือทางวิทยาศาสตร์ (เครื่อง EKG) มีลักษณะเป็นแผ่นแปะบริเวณข้อมือกลุ่มตัวอย่าง เพื่อวัดการทํางานของสมอง ซึ่งล่าสุดทางคณะผู้วิจัย ได้เข้ามาเก็บกลุ่มตัวอย่างที่ศูนย์ฯฟื้นฟูปัตตานี และทําความเข้าใจกับผู้เข้ารับการฟื้นฟูทั้งหมด เพื่อขอความสมัครใจ จากนั้นจึงเริ่มดําเนินการเก็บกลุ่มตัวอย่าง
รัฐบาลไทย-ข่าวทำเนียบรัฐบาล-สัมมนาแลกเปลี่ยนประสบการณ์การทำธุรกิจในไทย
วันอังคารที่ 31 สิงหาคม 2564
สัมมนาแลกเปลี่ยนประสบการณ์การทําธุรกิจในไทย
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) เป็นประธานเปิดงานสัมมนาออนไลน์ (Webinar) และร่วมบรรยายในหัวข้อ “Why Thailand: Growth Opportunities for Australian Business in the Heart of ASEAN”
จัดโดยสํานักงานเศรษฐกิจการลงทุน ณ นครซิดนีย์ ประเทศออสเตรเลีย โดยมีนางสาวบุษฎี สันติพิทักษ์ เอกอัครราชทูตไทยประจําเครือรัฐออสเตรเลีย ผู้แทนจากThe Australian-Thai Chamber of Commerce (AustCham)รวมถึงผู้แทนจากภาคเอกชน ร่วมบรรยายและแลกเปลี่ยนประสบการณ์การทําธุรกิจในไทย มีผู้ลงทะเบียนเข้าร่วมงานกว่า 100 คน
รัฐบาลไทย-ข่าวทำเนียบรัฐบาล-รองนายกฯ วิษณุ เป็นประธานพิธีมอบผ้าไตรโครงการบรรพชาอุปสมบท 910 รูป เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันศุกร์ที่ 22 กรกฎาคม 2565
รองนายกฯ วิษณุ เป็นประธานพิธีมอบผ้าไตรโครงการบรรพชาอุปสมบท 910 รูป เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
รองนายกฯ วิษณุ เป็นประธานพิธีมอบผ้าไตรโครงการบรรพชาอุปสมบท 910 รูป เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันนี้ (22 กรกฎาคม 2565) เวลา 14.30 น. ณ ตึกสันติไมตรี หลังนอก ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายนายวิษณุ เครืองาม รองนายกรัฐมนตรี เป็นประธานในพิธีมอบผ้าไตรโครงการบรรพชาอุปสมบท 910 รูป เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ นายดิสทัต โหตระกิตย์ เลขาธิการนายกรัฐมนตรี ผู้บริหารหน่วยราชการในพระองค์ ผู้บรรพชาอุปสมบทฯ ในส่วนกลาง (กรุงเทพมหานคร) จํานวน 91 คน และผู้แทนจากสํานักงานพระพุทธศาสนาจังหวัด จํานวน 76 คน ข้าราชการพลเรือน ทหาร ตํารวจ ตัวแทนภาคเอกชน ประชาชน และเจ้าหน้าที่ที่เกี่ยวข้องเข้าร่วมพิธี ตามลําดับพิธีดังนี้
รองนายกรัฐมนตรี จุดธูปเทียนบูชาพระรัตนตรัย ถวายธูปเทียนแพหน้าพระฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จากนั้น ถวายพัดรองที่ระลึกเนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 แด่พระสงฆ์ จํานวน 10 รูป พระสงฆ์ให้ศีล เจ้าหน้าที่ปฏิบัติพิธีสงฆ์อาราธนาพระปริตร พระสงฆ์เจริญพระพุทธมนต์ จบแล้ว พระสงฆ์เจริญชัยมงคลคาถา
จากนั้น รองนายกรัฐมนตรี พร้อมด้วยผู้บริหารหน่วยราชการในพระองค์ รัฐมนตรีว่าการกระทรวงวัฒนธรรม รัฐมนตรีช่วยว่าการกระทรวงศึกษาธิการ เลขาธิการนายกรัฐมนตรี และคณะผู้บริหาร ร่วมมอบผ้าไตรให้แก่ผู้เข้าร่วมโครงการฯ แล้วถวายเครื่องไทยธรรม พระสงฆ์อนุโมทนา กรวดน้ํา รับพร เป็นอันเสร็จพิธี
.............................
รัฐบาลไทย-ข่าวทำเนียบรัฐบาล-กระทรวงยุติธรรมประชุมคณะกรรมการสถาบันอนุญาโตตุลาการ ครั้งที่ ๖/๒๕๖๔ ผ่านระบบการประชุมทางไกล (Video Conference)
วันจันทร์ที่ 27 กันยายน 2564
กระทรวงยุติธรรมประชุมคณะกรรมการสถาบันอนุญาโตตุลาการ ครั้งที่ ๖/๒๕๖๔ ผ่านระบบการประชุมทางไกล (Video Conference)
กระทรวงยุติธรรมประชุมคณะกรรมการสถาบันอนุญาโตตุลาการ ครั้งที่ ๖/๒๕๖๔ ผ่านระบบการประชุมทางไกล (Video Conference)
ในวันจันทร์ที่ ๒๗ กันยายน ๒๕๖๔ เวลา ๑๓.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุม คณะกรรมการสถาบันอนุญาโตตุลาการ ครั้งที่ ๖/๒๕๖๔ ผ่านระบบการประชุมทางไกล (Video Conference) โดยมีนายวัลลภ นาคบัว รองปลัดกระทรวงยุติธรรม นายพสิษฐ์ อัศววัฒนาพร ผู้อํานวยการสถาบันอนุญาโตตุลาการ พร้อมด้วยคณะกรรมการสถาบันอนุญาโตตุลาการและเจ้าหน้าที่ที่เกี่ยวข้อง เข้าร่วมฯ
เพื่อรับทราบการรายงานการประชุมคณะอนุกรรมการประเมินผลการปฏิบัติงานของผู้อํานวยการสถาบันอนุญาโตตุลาการ ครั้งที่ ๑/๒๕๖๔ วันที่ ๒๐ กันยายน ๒๕๖๔ รวมทั้งการแต่งตั้งคณะอนุกรรมการพิจารณาทางเลือกเกี่ยวกับสถานที่ตั้งสถาบันอนุญาโตตุลาการ
นอกจากนี้ที่ประชุมพิจารณาการสรุปผลการดําเนินงานของสถาบันอนุญาโตตุลาการ ประจําปี ๒๕๖๔
รัฐบาลไทย-ข่าวทำเนียบรัฐบาล-โฆษก ศบค. ฯ อธิบายข้อกำหนดเพื่อความชัดเจน เดินทางข้ามเขตได้ หากจำเป็น หรือเดินทางเพื่อรับวัคซีนตามวัตถุประสงค์ด้านสาธารณสุข
วันอาทิตย์ที่ 11 กรกฎาคม 2564
โฆษก ศบค. ฯ อธิบายข้อกําหนดเพื่อความชัดเจน เดินทางข้ามเขตได้ หากจําเป็น หรือเดินทางเพื่อรับวัคซีนตามวัตถุประสงค์ด้านสาธารณสุข
โฆษก ศบค. ฯ อธิบายข้อกําหนดเพื่อความชัดเจน เดินทางข้ามเขตได้ หากจําเป็น หรือเดินทางเพื่อรับวัคซีนตามวัตถุประสงค์ด้านสาธารณสุข
วันนี้ (10 กรกฎาคม 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคําถามสื่อมวลชน กรณี แนวทางปฏิบัติการ โดยในการเดินทางข้ามเขต จาก 10 จังหวัดพื้นที่ควบคุมสูงสุดและเข้มงวด ได้แก่ กทม. นครปฐม นราธิวาส นนทบุรี ปทุมธานีปัตตานี ยะลา สมุทรปราการ สมุทรสาคร และสงขลา หากจําเป็นต้องเดินทาง อาทิ การเดินทางเพื่อรับวัคซีนยังจังหวัดอื่นนั้น ถือว่าเดินทางได้ โดยที่การเดินทางเพื่อรับวัคซีนเป็นการเดินทางตามวัตถุประสงค์ด้านการสาธารณสุข และได้แจ้งไว้กับหน่วยงานด้านความมั่นคงด้วยแล้ว โดยเฉพาะกรณีเป็นผู้สูงอายุ ทั้งนี้ อาจพิจารณาเดินทางในช่วงกลางวันเพื่อไม่ให้ขัดต่อมาตรการห้ามการเดินทางที่ไม่จําเป็น และห้ามออกนอกเคหสถานระหว่างเวลา 21.00 ถึง 04.00 น. เว้นแต่มีความจําเป็นยิ่ง หรือได้รับการอนุญาต มีใบอนุญาตที่เป็นรายกรณี
กรณีข้อกําหนด ข้อ 7 (5) สถานประกอบการนวดแผนไทยให้ปิดดําเนินการนั้น รวมถึงคลีนิกเสริมความงามหรือไม่ นายแพทย์ ทวีศิลป์ฯ กล่าวว่า เพื่อลดความสัมผัสใกล้ชิด โดยเฉพาะการสัมผัสจุดแพร่เชื้อซึ่งรวมถึงใบหน้าด้วยนั้น นับรวมคลีนิกเสริมความงามด้วย เพื่อลดการแพร่เชื้อตามวัตถุประสงค์ของข้อกําหนดฯ
ในโอกาสนี้ โฆษก ศบค. ได้กล่าวทิ้งท้ายถึงการทําความเข้าใจต่อประชาชนเป็นเรื่องสําคัญ ขอให้ประชาสัมพันธ์จังหวัด คณะกรรมการโรคติดต่อจังหวัด นําชุดข้อมูลเหล่านี้ไปสื่อสารดูแลความเข้าใจ สื่อสารถึงประชาชน พลเอก ประยุทธ์ จันทร์โอชา นายกรัฐมนตรี ในฐานะผู้อํานวยการ ศบค. ต้องการให้เกิดการดําเนินการเคร่งครัด และเป็นการล็อกดาวน์บางจุดเท่านั้น ไม่ใช่ทั้งหมด เพื่อยังให้กิจกรรมทางเศรษฐกิจดําเนินต่อไปได้ และขอความร่วมมือ เพื่อร่วมกันป้องกันโรคให้สําเร็จได้ นอกจากรัฐแล้ว ผู้ประกอบการ และประชาชน มีส่วนสําคัญ หากร่วมมือกันอย่างเต็มที่ จะควบคุมเชื้อโรคที่มองไม่เห็นได้ “การควบคุมโรค คือการควบคุมคน” ทุกครั้งทราบดีว่าการประกาศจะเป็นการจํากัดสิทธิของประชาชน ซึ่งจะกระทบถึงปากท้อง การดําเนินชีวิตประชาชน อย่างไรก็ดีไม่ต้องการเห็นความเสียหาย จึงขอความร่วมมือทุกคนร่วมกันอีกครั้ง และ ใน 14 วันข้างหน้านี้ หลัง 14 วัน หวังว่า จะได้พบกับข่าวดีร่วมกัน
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทย ลงพื้นที่ปรับปรุงภูมิทัศน์พื้นที่ริมทางรถไฟ บริเวณวัดบรมนิวาสราชวรวิหาร ช่วงระหว่างสถานีกรุงเทพ - ที่หยุดรถยมราช
วันพฤหัสบดีที่ 25 พฤศจิกายน 2564
ผู้ว่าการรถไฟแห่งประเทศไทย ลงพื้นที่ปรับปรุงภูมิทัศน์พื้นที่ริมทางรถไฟ บริเวณวัดบรมนิวาสราชวรวิหาร ช่วงระหว่างสถานีกรุงเทพ - ที่หยุดรถยมราช
ผู้ว่าการรถไฟแห่งประเทศไทย ลงพื้นที่ปรับปรุงภูมิทัศน์พื้นที่ริมทางรถไฟ บริเวณวัดบรมนิวาสราชวรวิหาร ช่วงระหว่างสถานีกรุงเทพ - ที่หยุดรถยมราช เพื่อความเป็นระเบียบเรียบร้อย สวยงาม และปลอดภัย ตามนโยบายกระทรวงคมนาคม
วันนี้ (25 พฤศจิกายน 2564) นายนิรุฒ มณีพันธ์ ผู้ว่าการรถไฟแห่งประเทศไทย พร้อมด้วยผู้บริหารการรถไฟแห่งประเทศไทย (รฟท.) ลงพื้นที่ตรวจเยี่ยมโครงการปรับปรุงภูมิทัศน์พื้นที่ริมทางรถไฟ ซึ่งเป็นความร่วมมือระหว่าง รฟท. ภาคเอกชน ชุมชน และประชาชนในพื้นที่บริเวณริมทางรถไฟบริเวณวัดบรมนิวาสราชวรวิหาร ช่วงระหว่างสถานีกรุงเทพ - ที่หยุดรถยมราช เพื่อสร้างความเป็นระเบียบเรียบร้อย สวยงาม และปลอดภัย เพื่อป้องกันการบุกรุกเข้ามาใช้ประโยชน์ในพื้นที่ ตามนโยบายของกระทรวงคมนาคม โดยจะมีการพัฒนาพื้นที่เพื่อส่งเสริมทัศนียภาพให้สะอาด สวยงาม พร้อมมีการจัดระเบียบพื้นที่ จัดเก็บขยะมูลฝอย ติดตั้งระบบไฟส่องสว่าง ให้มีความเป็นระเบียบเรียบร้อย ปลอดภัย
หลังจากนี้ รฟท. ยังเตรียมดําเนินการปรับปรุงภูมิทัศน์พื้นที่บริเวณโดยรอบโครงสร้างพื้นฐานของ รฟท. ตามนโยบายของกระทรวงคมนาคมอย่างต่อเนื่อง เพื่อสร้างความเป็นระเบียบเรียบร้อย สวยงาม รวมถึงป้องกันไม่ให้มีการบุกรุกเข้ามาใช้ประโยชน์ ตลอดจนเป็นการสร้างความปลอดภัยให้แก่ประชาชนที่อยู่อาศัยในบริเวณดังกล่าว และประชาชนที่ใช้เส้นทางในการเดินทางสัญจร รวมถึง เป็นการส่งเสริมให้ประชาชนหันมาใช้ระบบขนส่งสาธารณะเพิ่มมากขึ้นด้วย
รัฐบาลไทย-ข่าวทำเนียบรัฐบาล-ผู้บริหารก.อุตฯ เยี่ยมชมกิจการร้านกาแฟอินทนิล พร้อมสนับสนุนการนำหุ่นยนต์มาใช้ในกระบวนการผลิต ลดปัญหาขาดแคลนแรงงาน และเพิ่มประสิทธิภาพการผลิต
วันศุกร์ที่ 22 เมษายน 2565
ผู้บริหารก.อุตฯ เยี่ยมชมกิจการร้านกาแฟอินทนิล พร้อมสนับสนุนการนําหุ่นยนต์มาใช้ในกระบวนการผลิต ลดปัญหาขาดแคลนแรงงาน และเพิ่มประสิทธิภาพการผลิต
นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมผู้บริหารก.อุตฯ เยี่ยมชมกิจการร้านกาแฟอินทนิล
ผู้บริหารก.อุตฯ เยี่ยมชมกิจการร้านกาแฟอินทนิล พร้อมสนับสนุนการนําหุ่นยนต์มาใช้ในกระบวนการผลิต ลดปัญหาขาดแคลนแรงงาน และเพิ่มประสิทธิภาพการผลิต
เมื่อวันที่ 19 เมษายน 2565 เวลา 10.00 น. นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายสุรพล ชามาตย์ รองปลัดกระทรวงอุตสาหกรรม คณะเจ้าหน้าที่กระทรวงอุตสาหกรรม และผู้พัฒนาหุ่นยนต์ ลงพื้นที่เยี่ยมชมสาขาต้นแบบของธุรกิจกาแฟอินทนิล และชาไข่มุก Dakasi ณ ปั้มบางจากสุขุมวิท 62 โดยมีนายวิษณุ วงศ์สุมิตร ผู้ช่วยกรรมการผู้จัดการฝ่ายการตลาดและปฏิบัติการ บริษัท บางจากรีเทล จํากัด พร้อมคณะผู้บริหาร ให้การต้อนรับ
นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เผยว่า บริษัท บางจากรีเทล จํากัด มีความสนใจในเทคโนโลยีร้านกาแฟแบบไร้พนักงานหรือการนําเทคโนโลยีการชงมาช่วย เนื่องจากขาดแคลนแรงงาน โดยบริษัทฯ พาเยี่ยมชมร้านกาแฟอินทนิล และชาไข่มุก Dakasi ถึงขั้นตอนการเตรียมวัตถุดิบ ขั้นตอนการชงเครื่องดื่ม ตลอดจนแนวทางการบริหารแรงงาน ซึ่งกระทรวงอุตสาหกรรมมีนโยบายในการสนับสนุนผู้ประกอบการนําหุ่นยนต์มาใช้เพื่อลดปัญหาการใช้แรงงานในกระบวนการผลิตและช่วยเพิ่มประสิทธิภาพการผลิต โดยมีผู้เชี่ยวชาญจากเครือข่ายศูนย์เทคโนโลยีความเป็นเลิศด้านหุ่นยนต์และระบบอัตโนมัติพร้อมในการให้คําปรึกษาเทคโนโลยีที่เหมาะสม
รัฐบาลไทย-ข่าวทำเนียบรัฐบาล-ส่งท้ายสิ้นปี 2564 ประชาชนใช้บริการรถไฟเดินทางกลับภูมิลำเนา พบการใช้บริการเป็นไปด้วยความเรียบร้อย เน้นมาตรการป้องกันการแพร่ระบาดของโควิด-19 ขั้นสูงสุด
วันเสาร์ที่ 1 มกราคม 2565
ส่งท้ายสิ้นปี 2564 ประชาชนใช้บริการรถไฟเดินทางกลับภูมิลําเนา พบการใช้บริการเป็นไปด้วยความเรียบร้อย เน้นมาตรการป้องกันการแพร่ระบาดของโควิด-19 ขั้นสูงสุด
ส่งท้ายสิ้นปี 2564 ประชาชนใช้บริการรถไฟเดินทางกลับภูมิลําเนา พบการใช้บริการเป็นไปด้วยความเรียบร้อย เน้นมาตรการป้องกันการแพร่ระบาดของโควิด-19 ขั้นสูงสุดตามนโยบายของรัฐมนตรีว่าการกระทรวงคมนาคม
วันที่ 31 ธันวาคม 2564 นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า สําหรับการเดินทางกลับภูมิลําเนาของผู้โดยสารในเส้นทางรถไฟช่วงเทศกาลปีใหม่ เมื่อวันที่ 30 ธันวาคม 2564 ที่ผ่านมา รฟท. สามารถรองรับผู้โดยสารเดินทางกลับภูมิลําเนาได้หมด ไม่มีผู้โดยสารตกค้างทุกสถานีทั่วประเทศ ซึ่ง รฟท. ได้มีการจัดขบวนรถพิเศษช่วยการโดยสารเพิ่มพิเศษในเส้นทางสายเหนือ (กรุงเทพ - เชียงใหม่) จํานวน 1 ขบวน และเส้นทางสายตะวันออกเฉียงเหนือ (กรุงเทพ - อุบลราชธานี) อีก 1 ขบวน ไม่มีผู้โดยสารตกค้างแต่อย่างใด สําหรับปริมาณผู้โดยสารเมื่อวันที่ 30 ธันวาคม 2564 ที่ผ่านมามีจํานวนรถโดยสารให้บริการทั่วประเทศ 170 ขบวน เพิ่มพิเศษ 2 ขบวน รวมมีรถโดยสารให้บริการทั้งสิ้น 172 ขบวน มีจํานวนผู้โดยสาร ขาเข้า จํานวน 21,586 คน ขาออก จํานวน 28,414 คน รวมจํานวนผู้โดยสารทั้งสิ้น 50,966 คน สําหรับในวันที่ 31 ธันวาคม 2564 บรรยากาศที่สถานีกรุงเทพ (หัวลําโพง) ตลอดทั้งวัน ยังคงมีผู้โดยสารทยอยเดินทางกลับอีกจํานวนหนึ่ง ซึ่งสภาพการโดยสารปกติ ด้านจํานวนขบวนรถและตู้โดยสารมีเพียงพอ ไม่มีผู้โดยสารตกค้าง การจําหน่ายตั๋วเป็นไปด้วยความเรียบร้อย
นอกจากนี้ รฟท. ยังได้เพิ่มความเข้มงวดมาตรการเฝ้าระวังและป้องกันการแพร่ระบาดของโรคติดเชื้อไวรัส COVIDS-19 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายนิรุฒ มณีพันธ์ ผู้ว่าการรถไฟแห่งประเทศไทย โดยกําชับให้พนักงานด้านปฏิบัติการทั่วประเทศอํานวยความสะดวกในการเดินทาง ควบคู่กับการดูแลด้านสาธารณสุข และมอบสเปรย์แอลกอฮอล์สําหรับผู้โดยสารอีกด้วย
Facebook ทีมพีอาร์การรถไฟแห่งประเทศไทย (red arrow right)https://www.facebook.com/129946050353608/posts/5350992201582274/?d=n
INSTAGRAM SRT OFFICIAL (red arrow right)https://www.instagram.com/p/CYI8G-ihgf1/?utm_medium=copy_link
Twitter SRT OFFICIAL @PR_SRT (red arrow right)https://twitter.com/pr_srt/status/1476825291309797385?s=21
รัฐบาลไทย-ข่าวทำเนียบรัฐบาล-ดีอีเอส เตือนขายบัญชี-รับจ้างเปิดบัญชีม้าระวังโทษปรับ-คุก
วันอาทิตย์ที่ 14 สิงหาคม 2565
ดีอีเอส เตือนขายบัญชี-รับจ้างเปิดบัญชีม้าระวังโทษปรับ-คุก
ดีอีเอส เตือนขายบัญชี-รับจ้างเปิดบัญชีม้าระวังโทษปรับ-คุก
ดีอีเอสเตือนอย่าคิดสั้นรับจ้างเปิดบัญชีม้าหรือขายบัญชีให้แก๊งมิจฉาขีพกร้าวถ้าตรวจสอบพบ“ไม่รอด”ต้องถูกดําเนินคดีฐานเป็นตัวการหรือผู้สนับสนุนการทําความผิดฐานฉ้อโกงด้วยเช่นกันมีระวางโทษทั้งจําและปรับ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส) กล่าวว่าปัจจุบันพบผู้นําบัญชีธนาคารไปขายให้แก๊งมิจฉาชีพจํานวนมากรวมถึงรับจ้างเปิดบัญชี เพื่อให้มิจฉาชีพใช้เป็นบัญชีม้าในการกระทําผิดฐานฉ้อโกงโดยใช้เป็นช่องทางในการรับเงินและถ่ายโอนเงินจากการกระทําความผิดป้องกันไม่ให้มีพยานหลักฐานเชื่อมโยงมาถึงตัวเพื่อใช้หลอกหลวงประชาชน
ทั้งนี้อยากขอเตือนผู้มีพฤติกรรมดังกล่าวให้หยุดเพราะเมื่อมีการตรวจสอบแกะรอยพบเส้นทางการเงินของแก๊งมิจฉาชีพเจ้าของบัญชีเงินฝากที่เป็นผู้เปิดบัญชีม้าอาจต้องถูกดําเนินคดีฐานเป็นตัวการหรือผู้สนับสนุนการทําความผิดฐานฉ้อโกงด้วยเช่นกันโดยอาจถูกดําเนินตามประมวลกฎหมายอาญามาตรา83หรือมาตรา86
นอกจากนี้กรณีที่ควรรู้ได้ว่าบัญชีดังกล่าวจะถูกนําไปใช้ในการกระทําความผิดเจ้าของบัญชีจะมีความผิดฐานฟอกเงินต้องระวางโทษจําคุก1-10ปีหรือปรับตั้งแต่20,000ถึง200,000บาทหรือทั้งจําทั้งปรับตามพ.ร.บ.ป้องกันและปราบปรามการฟอกเงินพ.ศ. 2542
ขณะนี้กระทรวงดิจิทัลฯได้สั่งการตรวจสอบขบวนการบัญชีม้าและมีการประสานงานกับเจ้าหน้าที่ตํารวจและหน่วยงานที่เกี่ยวข้องจับกุมผู้กระทําความผิดอย่างต่อเนื่องเพราะมีประชาชนถูกหลอกจากแก๊งมิจฉาชีพทุกวัน
ดังนั้นจึงอยากฝากเตือนประชาชนว่าช่วงนี้แก๊งคอลเซ็นเตอร์ระบาดหนักอย่าหลงเชื่ออย่าโอนเงิน หากประชาชนผู้ถูกหลอกลวงหรือผู้เสียหายสามารถโทรสายด่วน1212ของกระทรวงฯหรือสามารถแจ้งความผ่านออนไลน์ได้ที่www.thaipoliceonline.comนอกจากนี้ดีอีเอสยังได้ประสานงานไปยังธนาคารทุกธนาคารทําข้อความเตือนประชาชนก่อนโอนเงินทุกครั้งอีกด้วย
“ขอฝากไปยังพี่น้องประชาชนต้องตระหนักถึงผลกระทบต่อตนเองและผู้อื่น ไม่รับจ้างเปิดบัญชีหรือขายบัญชีตนหรือยินยอมให้บุคคลอื่นใช้บัญชีเงินฝากเป็นเครื่องมือในการกระทําความผิด”น.ส.นพวรรณกล่าว
******************
รัฐบาลไทย-ข่าวทำเนียบรัฐบาล-กรมการขนส่งทางบก เตือนประชาชนระวังมิจฉาชีพหลอกทำใบขับขี่ปลอมบนโลกออนไลน์ ย้ำการทำใบขับขี่ต้องดำเนินการด้วยตนเองที่สำนักงานขนส่งเท่านั้น
วันศุกร์ที่ 8 กรกฎาคม 2565
กรมการขนส่งทางบก เตือนประชาชนระวังมิจฉาชีพหลอกทําใบขับขี่ปลอมบนโลกออนไลน์ ย้ําการทําใบขับขี่ต้องดําเนินการด้วยตนเองที่สํานักงานขนส่งเท่านั้น
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ปัจจุบันมีกลุ่มมิจฉาชีพแอบอ้างว่า รับทําและจัดหาใบอนุญาตขับรถบนโลกออนไลน์ โดยไม่ต้องอบรมหรือทดสอบ เพียงแค่จ่ายเงินก็รอรับใบอนุญาตขับรถที่บ้านได้เลย ซึ่ง “ไม่เป็นความจริง อย่าหลงเชื่อ” สําหรับการขอรับใบอนุญาตขับรถทุกชนิดมีมาตรฐานเดียวกันทั่วประเทศ คือ ผู้ขอรับใบอนุญาตขับรถต้องดําเนินการด้วยตนเองทุกขั้นตอนที่สํานักงานขนส่ง ตั้งแต่การตรวจสอบเอกสาร การทดสอบสมรรถภาพของร่างกาย การอบรม การทดสอบข้อเขียน การทดสอบขับรถ และการถ่ายรูปเพื่อออกใบอนุญาตขับรถ ดังนั้น หากพบเห็นการโฆษณารับทําใบอนุญาตขับรถโดยไม่ต้องมีขั้นตอนการอบรมหรือทดสอบ ขอให้สันนิษฐานว่าเป็นมิจฉาชีพและอย่าหลงเชื่อโอนเงินไปให้กลุ่มมิจฉาชีพโดยเด็ดขาด ซึ่งขณะนี้กรมการขนส่งทางบก (ขบ.) ได้ให้เจ้าหน้าที่รวบรวมหลักฐานเพื่อดําเนินการแจ้งความดําเนินคดีกับมิจฉาชีพที่มีพฤติกรรมดังกล่าว
อธิบดีกรมการขนส่งทางบก กล่าวเพิ่มเติมว่า ลักษณะพฤติการณ์ของมิจฉาชีพเหล่านี้ จะสร้างบัญชีไลน์ปลอม เฟซบุ๊กปลอม รับทําใบอนุญาตขับรถทางออนไลน์ โดยมีข้อความ “รับทําใบขับขี่ ไม่ต้องสอบ ไม่ต้องอบรม รอรับได้เลย สนใจแชทจองคิว” โดยมีการเรียกค่าใช้จ่ายในการทําใบอนุญาตขับรถ 2,000 - 12,000 บาท ตามประเภทของรถ และจะต้องส่งข้อมูลส่วนบุคคล รูปถ่ายบัตรประชาชน ที่อยู่ และเบอร์โทรติดต่อ เพื่ออ้างว่านําข้อมูลเข้าระบบ และหากสอบถามข้อมูลเพิ่มเติมก็มักจะอ้างว่าเป็นเจ้าหน้าที่ของ ขบ. เพื่อหลอกให้หลงเชื่อและโอนเงินให้ในที่สุด ซึ่งผู้ที่หลงเชื่อเมื่อจ่ายไปแล้วมิจฉาชีพมักเงียบหายหรือได้รับใบอนุญาตขับรถปลอม ซึ่งหากนําไปใช้จะมีความผิดตามกฎหมายอาญาอีกทั้งเสี่ยงต่อการถูกนําข้อมูลส่วนตัวไปแอบอ้างทําธุรกรรมที่ผิดกฎหมาย แอบอ้างนําข้อมูลไปกู้เงินออนไลน์ รวมไปถึงการนําไปในก่อคดีอาชญากรรมร้ายแรงได้
ทั้งนี้ ปัจจุบันการดําเนินการด้านใบอนุญาตขับรถทุกชนิด ทั้งการขอใหม่ และการต่ออายุใบอนุญาตขับรถ ขบ. มีบริการจองคิวล่วงหน้าผ่านแอปพลิเคชัน DLT Smart Queue ซึ่งสามารถเลือกสํานักงานขนส่ง วันที่ และเวลาที่สะดวกได้ด้วยตนเอง โดยขณะนี้ ขบ. ขยายเวลาให้บริการต่อใบอนุญาตขับรถนอกเวลาทําการ และเพิ่มวันเสาร์ในเดือน ส.ค.-ก.ย. 2565 และสําหรับการต่ออายุใบอนุญาตขับรถ สามารถอบรมภาคทฤษฎีออนไลน์ผ่านระบบ e-Learning ทางเว็บไซต์ www.dlt-elearning.com เพื่อนําผลผ่านการอบรมมาติดต่อที่สํานักงาน ลดขั้นตอนและลดระยะเวลาในการติดต่อ ดังนั้น ขอประชาสัมพันธ์แจ้งเตือนประชาชนอย่าหลงเชื่อหากมีผู้ใดแอบอ้างอาสาดําเนินการด้านในอนุญาตขับรถให้โดยเด็ดขาด ขอให้ตรวจสอบแหล่งที่มาของข้อมูลข่าวสาร หากเผยแพร่โดยบัญชีที่ไม่คุ้นเคยหรือเป็นบุคคลธรรมดา สามารถแจ้งเบาะแสมายัง ขบ. ได้โดยตรง หรือโทรสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย ได้รับจดหมายจากผู้ต้องขังต่อเนื่อง ยัน อ่านเองทุกฉบับ ชี้ ส่วนใหญ่อยากให้พัฒนาชีวิตความเป็นอยู่ ตรงกับนโยบายกระทรวงยุติธรรม
วันจันทร์ที่ 22 สิงหาคม 2565
รัฐมนตรีว่าการกระทรวงยุติธรรม เผย ได้รับจดหมายจากผู้ต้องขังต่อเนื่อง ยัน อ่านเองทุกฉบับ ชี้ ส่วนใหญ่อยากให้พัฒนาชีวิตความเป็นอยู่ ตรงกับนโยบายกระทรวงยุติธรรม
รัฐมนตรีว่าการกระทรวงยุติธรรม เผย ได้รับจดหมายจากผู้ต้องขังต่อเนื่อง ยัน อ่านเองทุกฉบับ ชี้ ส่วนใหญ่อยากให้พัฒนาชีวิตความเป็นอยู่ ตรงกับนโยบายกระทรวงยุติธรรม ปลื้ม มีจดหมายชื่นชม หลังช่วยผู้ต้องขังหลายโครงการ ”สร้างงาน-กองทุนยุติธรรม”
วันที่ 22 สิงหาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีผู้ต้องขังในเรือนจํา ส่งจดหมายมาร้องเรียนให้ช่วยแก้ปัญหาว่า ตนได้รับจดหมายจากผู้ต้องขังในเรือนจําทั่วประเทศ ที่ส่งมาให้จํานวนมากในช่วงนี้ โดยได้อ่านเองทุกฉบับ เพราะตนอยากทราบชีวิตความเป็นอยู่ของผู้ต้องขังในเรือนจําอย่างแท้จริง ไม่ใช่เชื่อแค่ภาพที่เห็นจากการลงพื้นที่ไปตรวจเยี่ยมเท่านั้น ซึ่งจากการอ่านจดหมายทั้งหมด ก็พบว่า ส่วนใหญ่อยากให้พัฒนาชีวิตความเป็นอยู่ รวมถึงเรื่องสิทธิมนุษยชนต่างๆ โดยตรงกับที่ตนได้ผลักดันเรื่องเหล่านี้มาโดยตลอด ทั้งคุณภาพชีวิตความเป็นอยู่ และคุณภาพอาหารด้วย
“หลายโครงการที่กระทรวงยุติธรรมได้ขับเคลื่อน ก็ไม่เคยลืมผู้ต้องขังในเรือนจํา ผมได้สั่งการให้ช่วยเหลือผู้ต้องขังด้วย ทั้งเรื่องการไกล่เกลี่ยหนี้ที่ผู้ต้องขังส่วนใหญ่จะถูกเบี้ยปรับ เพราะอยู่ในเรือนจําไม่สามารถชําระหนี้ได้ หรือกองทุนยุติธรรม ที่เข้าไปช่วยให้คําปรึกษาด้านคดีความ ช่วยเหลือการประกันตัว และจัดหาทนายความให้ฟรี นอกจากนี้ ยังมีการให้ความรู้ ด้วยการฝึกคณิตศาสตร์ ภาษาอังกฤษ ภาษาจีน รวมถึงโครงการนิคมอุตสาหกรรมราชทัณฑ์ ที่จะช่วยหางานรองรับให้ผู้ต้องขังที่ใกล้พ้นโทษ เพื่อลดจํานวนการกลับไปทําผิดซ้ํา หรือ เร็วนี้ๆ วันที่ 29 ส.ค.นี้ ก็จะมีการจัดนิทรรศการผลิตภัณฑ์ราชทัณฑ์ ที่หน้าเรือนจํากลางคลองเปรม เพื่อให้ผู้ต้องขังได้นําผลงานที่ผลิตเอง เช่น เฟอร์นิเจอร์ งานประดิษฐ์ มาจําหน่ายในราคาถูก จึงขอใช้โอกาสนี้ เชิญชวนทุกคนมาร่วมอุดหนุน เพื่อเป็นกําลังใจให้ผู้ต้องขังด้วย” รมว.ยุติธรรม กล่าว
นายสมศักดิ์ กล่าวต่อว่า กระทรวงยุติธรรม ได้ขับเคลื่อนช่วยผู้ต้องขังอีกหลายโครงการ โดยเฉพาะการสร้างอาชีพ สร้างรายได้ให้ผู้ต้องขัง เพื่อสามารถเก็บเป็นเงินทุนไปประกอบอาชีพเมื่อพ้นโทษได้ ดังนั้น จึงมีจดหมายหลายฉบับที่เขียนมาชื่นชม เช่น ผู้ต้องขังในเรือนจํากลางจังหวัดชลบุรี ได้ขอบคุณที่ตนได้ให้โอกาสผู้ผิดพลาด ตามโครงการคืนคนดีสู่สังคม รวมถึงสิ่งดีๆที่ได้ทําให้ผู้ต้องขังในเรือนจํา ซึ่งเมื่อตนได้อ่าน ก็ทําให้มีกําลังใจในการเดินหน้าช่วยพัฒนาชีวิตความเป็นอยู่ของผู้ต้องขังต่อไป เพราะเมื่อตนเข้ามารับตําแหน่ง ก็พยายามช่วยลดความแออัด เพิ่มพื้นที่นอน รวมถึงการพัฒนาคุณภาพความเป็นอยู่มาโดยตลอด ซึ่งยึดหลักมนุษยธรรม ตามหลักสากลเป็นหลัก
รัฐบาลไทย-ข่าวทำเนียบรัฐบาล-สภาฯผ่านกฎหมายป้องกันทำผิดซ้ำแล้ว! ผอ.กิจการยุติธรรม เผย รอกฎหมายประกาศในราชกิจจานุเบกษา มีผลบังคับใช้เมื่อพ้น 90 วัน เตรียม ทำกฎหมายลูก -​สร้างความเข้าใจ ต่อไป
วันพฤหัสบดีที่ 25 สิงหาคม 2565
สภาฯผ่านกฎหมายป้องกันทําผิดซ้ําแล้ว! ผอ.กิจการยุติธรรม เผย รอกฎหมายประกาศในราชกิจจานุเบกษา มีผลบังคับใช้เมื่อพ้น 90 วัน เตรียม ทํากฎหมายลูก -​สร้างความเข้าใจ ต่อไป
พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม  กล่าวว่า สภาผู้แทนราษฏร ได้มีมติเห็นชอบการแก้ไขเพิ่มเติมร่างพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง ของวุฒิสภา เรียบร้อยแล้ว
วันที่ 24 สิงหาคม 2565 พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม กล่าวว่า สภาผู้แทนราษฏร ได้มีมติเห็นชอบการแก้ไขเพิ่มเติมร่างพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง ของวุฒิสภา เรียบร้อยแล้ว ซึ่งขั้นตอนต่อไปทางรัฐสภา จะส่งร่างพระราชบัญญัติฯ ให้สํานักเลขาธิการคณะรัฐมนตรี เพื่อดําเนินการตามขั้นตอนการทูลเกล้าทูลกระหม่อมถวายเพื่อพระมหากษัตริย์ทรงลงพระปรมาภิไธย และประกาศในราชกิจจานุเบกษา ทั้งนี้ จะมีผลบังคับใช้เมื่อพ้นกําหนด 90 วัน นับจากวันประกาศในราชกิจจานุเบกษา
"ร่างพระราชบัญญัติฉบับนี้ มีทั้งหมด 43 มาตรา มีหลักการที่สําคัญ 3 ประการ ได้แก่ 1.การสร้างความปลอดภัยให้สังคม และประชาชน 2. การแก้ไขฟื้นฟูผู้กระทําความผิด และ 3.การคุ้มครองสิทธิเสรีภาพของผู้ต้องคําสั่งตามกฎหมาย โดยการผลักดันกฎหมายป้องกันการกระทําความผิดซ้ํา เพื่อช่วยสร้างความปลอดภัยให้กับประชาชน โดยยึดประโยชน์ของประชาชนเป็นที่ตั้ง ในการช่วยทําให้ผู้หญิงปลอดภัยจากบุคคลอันตราย ช่วยป้องกันเหตุอุกฉกรรจ์สะเทือนขวัญไม่ให้เกิดขึ้นซ้ําอีก" พันตํารวจโท พงษ์ธร กล่าว
พันตํารวจโท พงษ์ธร กล่าวอีกว่า กฎหมายฉบับนี้ จะมีความสําคัญอย่างยิ่ง ต่อการพัฒนาระบบป้องกันอาชญากรรม ด้วยการแก้ไขฟื้นฟูและเฝ้าระวัง ซึ่งเป็นร่างกฎหมายฉบับแรก ที่รัฐบาลขับเคลื่อน เพื่อทําให้สังคม และประชาชนรู้สึกปลอดภัยจากบุคคลอันตรายมากยิ่งขึ้น รวมถึงเป็นการปฏิรูปกระบวนการยุติธรรม ให้มีความทันสมัยตามหลักสากล ซึ่งร่างกฎหมายดังกล่าวนี้ ได้กําหนดให้มีมาตรการพิเศษทางกฎหมายและทางปฏิบัติ เพื่อใช้บังคับกับผู้กระทําความผิด 3 กลุ่ม ได้แก่ 1.คดีเพศ 2.คดีชีวิตและร่างกาย และ 3. คดีเรียกค่าไถ่ โดยมุ่งเน้นการใช้มาตรการที่เหมาะสมกับการแก้ไขฟื้นฟูและรักษาผู้กระทําความผิด มากกว่าการลงโทษ
พันตํารวจโท พงษ์ธร กล่าวต่อว่า ส่วนการใช้มาตรการแก้ไขฟื้นฟูผู้กระทําความผิดและมาตรการทางการแพทย์ จะต้องดําเนินการตามขั้นตอน อีกทั้งต้องได้รับการวินิจฉัยจากแพทย์อย่างน้อย 2 คน และต้องได้รับการยินยอมรับการรักษาฟื้นฟูจากผู้ต้องขังด้วยตามหลักสิทธิมนุษยชน โดยการรักษาจะมีด้วยกันหลายวิธี ทั้งใช้ยาและไม่ใช้ยา เช่น การใช้ยาโดยการฉีดและการกิน การบําบัดด้วยจิต การทําหัตถการต่าง ๆ เป็นต้น จึงไม่ได้มีแค่การ“ฉีดฝ่อ”เท่านั้น ซึ่งจะรักษาด้วยวิธีการใดนั้น ทางแพทย์จะเป็นผู้ประเมินอาการ วินิจฉัย และลงความเห็นทุกครั้ง
ผู้อํานวยการสํานักงานกิจการยุติธรรม กล่าวอีกว่า เพื่อให้การบังคับใช้กฎหมายมีประสิทธิภาพและสามารถป้องกันไม่ให้มีการทําความผิดซ้ําอีก ทางกระทรวงยุติธรรม จะมีการเตรียมความพร้อมรองรับ อาทิ การจัดทํากฎหมายลูก การเตรียมสถานที่ บุคลากร เครื่องมือ การสร้างความรู้ความเข้าใจให้ผู้มีหน้าที่รับผิดชอบดําเนินการด้วยความระมัดระวัง ใช้กฎหมายเท่าที่จําเป็น รัดกุม และเป็นธรรม รวมถึงแนวปฏิบัติต่างๆ ซึ่งสํานักงานกิจการยุติธรรม จะได้ร่วมกับหน่วยงานที่เกี่ยวข้องเร่งดําเนินการในเรื่องนี้ต่อไป
รัฐบาลไทย-ข่าวทำเนียบรัฐบาล-รมว.ท่องเที่ยวและกีฬา เป็นประธานพิธีเปิดกิจกรรม "Eat Pray Love @Hatyai" กิน เที่ยว ไหว้ วิถีมงคล ของคนหาดใหญ่
วันอังคารที่ 28 มิถุนายน 2565
รมว.ท่องเที่ยวและกีฬา เป็นประธานพิธีเปิดกิจกรรม "Eat Pray Love @Hatyai" กิน เที่ยว ไหว้ วิถีมงคล ของคนหาดใหญ่
งาน Eat Pray Love @หาดใหญ่ เกิดขึ้นจากความร่วมมือร่วมใจของพี่น้องชาวจังหวัดสงขลา ที่ต้องการ "ฟื้นจังหวัดสงขลาด้วยท่องเที่ยว" ใช้ทุนทางวัฒนธรรม อัตลักษณ์ด้านอาหาร ประเพณี ความเชื่อ และวิถีชีวิตท้องถิ่นมาพัฒนาต่อยอด
วันที่24มิถุนายน2565 (18.00น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานพิธีเปิดกิจกรรม "Eat Pray Love @Hatyai"กิน เที่ยว ไหว้ วิถีมงคล ของคนหาดใหญ่ ซึ่งมีกําหนดจัดขึ้นระหว่างวันที่24 - 26มิถุนายน2565เพื่อให้เกิดกิจกรรมเชื่อมโยงทุนทางวัฒนธรรม และเผยแพร่ทุนทางวัฒนธรรมของนครหาดใหญ่ให้เป็นที่รู้จักอย่างกว้างขวาง พร้อมทั้งส่งเสริมภาพลักษณ์เมืองหาดใหญ่ที่นํามาสู่การกระตุ้นเศรษฐกิจฐานวัฒนธรรม โดยมี นายอําพล พงศ์สุวรรณ รองผู้ว่าราชการจังหวัดสงขลา,พล.ต.ท. สาคร ทองมุณี นายกเทศมนตรีนครหาดใหญ่,ผศ.ดร.จุมพล ชื่นจิตต์ศิริ รองอธิการบดีฝ่ายกฎหมายและบริการวิชาการ มหาวิทยาลัยสงขลานครินทร์,นายจรูญ แก้วมุกดากุล ท่องเที่ยวและกีพาจังหวัดสงขลา หน่วยงานภาครัฐและเอกชน เข้าร่วมงาน ณ บริเวณอาคารชิโนยูโรเปียน ถนนนิพัทธ์อุทิศ1อําเภอหาดใหญ่ จังหวัดสงขลา
จากนั้น รมว.ท่องเที่ยวและกีฬา พร้อมคณะฯ รับชมการแสดงLightingภายใต้ธีมEat Pray Loveบริเวณตึกชิโนยูโรเบียน ชมชุดการแสดงพหุวัฒนธรรมจากเยาวชนในพื้นที่ ชมนิทรรศการพหุวัฒนธรรม ภายในอาคารตึกชิโนโปรตุกิส และร่วมชมการออกร้านอาหาร สินค้า ผลิตภัณฑ์เชิงสร้างสรรค์บนฐานทุนวัฒนธรรม ชมการสาธิตการทําอาหารมงคล และสินค้ามงคล จากตัวแทนชุมชน สมาคม และหน่วยงานในพื้นที่
รมว.ท่องเที่ยวและกีฬา กล่าวว่า งานEat Pray Love @หาดใหญ่ เกิดขึ้นจากความร่วมมือร่วมใจของพี่น้องชาวจังหวัดสงขลา ที่ต้องการ "ฟื้นจังหวัดสงขลาด้วยท่องเที่ยว" ใช้ทุนทางวัฒนธรรม อัตลักษณ์ด้านอาหาร ประเพณี ความเชื่อ และวิถีชีวิตท้องถิ่นมาพัฒนาต่อยอด เพื่อยกระดับอุตสาหกรรมสร้างสรรค์ของจังหวัดให้เป็นที่รู้จักในวงกว้าง สอดรับกับ นโยบายส่งเสริมวัฒนธรรม5Fได้แก่Food (อาหาร), Film (ภาพยนตร์และวีดิทัศน์), Fashion (การออกแบบแฟชั่นไทย), Fighting (ศิลปะการป้องกันตัวแบบไทย) และFestival (เทศกาล ประเพณีไทย) ของรัฐบาล สร้างโอกาสและช่องทางใหม่ๆ ในการดึงรายได้เข้าสู่จังหวัดด้วยSoft powerพัฒนาจังหวัดสงขลาไปสู่การเป็นเมืองท่องเที่ยวเชิงอาหาร (Gastronomy Tourism)ต่อไป อันจะเป็นกลไกสําคัญในการขับเคลื่อนเศรษฐกิจของจังหวัดสงขลาและประเทศไทยโดยรวมในที่สุด
รัฐบาลไทย-ข่าวทำเนียบรัฐบาล-รฟท. นำร่องเปิดให้บริการขนส่งพัสดุรายย่อย ประเภทหีบห่อวัตถุ เส้นทางสายใต้ 18 ก.ค. นี้
วันอังคารที่ 19 กรกฎาคม 2565
รฟท. นําร่องเปิดให้บริการขนส่งพัสดุรายย่อย ประเภทหีบห่อวัตถุ เส้นทางสายใต้ 18 ก.ค. นี้
คิดค่าบริการพิเศษ ช่วยลดภาระค่าครองชีพประชาชน และผู้ประกอบการ ประหยัดค่าขนส่งกว่า 50 - 70% พร้อมส่งถึงสถานีปลายทางภายใน 24 ชม.
จากสถานการณ์วิกฤตราคาพลังงานที่เพิ่มสูงขึ้นอย่างต่อเนื่อง จนกระทบต่อภาระค่าครองชีพของประชาชนการรถไฟแห่งประเทศไทย (รฟท.) กระทรวงคมนาคม จึงได้ดําเนินมาตรการช่วยบรรเทาภาระค่าครองชีพแก่คนไทย โดยนําร่องเปิดให้บริการขนส่งสินค้าพัสดุรายย่อย ประเภทหีบห่อวัตถุไปกับขบวนรถสินค้า เส้นทางสายใต้ แบบราคาประหยัด เพื่อช่วยให้ประชาชน ผู้ประกอบการ ร้านค้าขนาดเล็ก รวมถึงเอสเอ็มอี มีต้นทุนการขนส่งที่ถูกลง เริ่มตั้งแต่วันที่ 18 กรกฎาคม 2565 เป็นต้นไป
สําหรับสินค้าที่จะใช้บริการขนส่งดังกล่าว จะต้องบรรจุในภาชนะที่ปิดมิดชิด แข็งแรง ขนาด (กว้าง X ยาวX สูง) ไม่เกิน 2.50x1.00x0.80 เมตร หรือมีเนื้อที่ไม่เกิน 2 ตารางเมตร และสูงไม่เกิน 1 เมตรมีน้ําหนักไม่เกิน 200 กิโลกรัมต่อชิ้น และเป็นสินค้าที่ไม่เน่าเสียง่าย เช่น สิ่งของ อะไหล่ เสื้อผ้า อาหารแห้ง
สําหรับอัตราค่าบริการ เริ่มต้นจากสถานีต้นทางถึงปลายทาง ที่ 50 บาท ต่อน้ําหนัก 20 กิโลกรัม ไปจนถึงสูงสุด 470 บาท ต่อน้ําหนัก 200 กิโลกรัม ซึ่งเมื่อเทียบกับค่าขนส่งทางถนน จะประหยัดค่าใช้จ่ายมากกว่า 50 - 70% นอกจากนี้ ยังได้รับประกันความเสียหายของสินค้าที่เกิดจากการขนส่งตามระเบียบของ รฟท. อีกด้วย
ทั้งนี้ รฟท. พร้อมเปิดให้บริการรับส่งพัสดุเป็นประจําทุกวัน เริ่มจากย่านสถานีรับส่งสินค้าพหลโยธิน จนถึงสถานีหาดใหญ่ อีกทั้งยังเปิดรับส่งสินค้าระหว่างทางที่สถานีชุมพร สุราษฎร์ธานี ชุมทางทุ่งสง ชุมทางหาดใหญ่ โดยใช้เวลาขนส่งจากต้นทาง ถึงปลายทางภายใน 24 ชั่วโมง
ผู้สนใจสามารถใช้บริการรับส่งสินค้าได้ที่ย่านสถานีรับส่งสินค้าพหลโยธิน (ใกล้กับสถานีกลางบางซื่อ ด้านตรงข้ามตลาด อตก.) ตั้งแต่เวลา 08.00 - 21.00 น. หมายเลขโทรศัพท์ 084 - 269- 4161 และสถานีชุมพร สุราษฎร์ธานี ชุมทางทุ่งสง ชุมทางหาดใหญ่ ตั้งแต่เวลา 06.00 - 18.00 น. หรือสอบถามข้อมูลเพิ่มเติมได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
“การขยายบริการรับส่งสินค้าและพัสดุทางรถไฟ นอกจากจะเป็นทางการเลือกในการช่วยลดค่าครองชีพในการขนส่งสินค้าแก่ประชาชน และผู้ประกอบการแล้ว ยังช่วยสนองตอบความต้องการของผู้ใช้บริการที่มีแนวโน้มหันมาขนส่งสินค้าทางรางเพิ่มขึ้น ซึ่งสอดคล้องกับยุทธศาสตร์ของ รฟท. ที่มุ่งส่งเสริมการปรับโหมดการขนส่งจากถนนสู่ระบบราง และเชื่อมโยงการขนส่งสินค้าเข้ากับฐานการผลิตอุตสาหกรรมและเกษตรกรรมของประเทศ เนื่องจากการขนส่งทางราง ถือเป็นระบบโลจิสติกส์ที่มีประสิทธิภาพ ต้นทุนต่ํา ประหยัดพลังงาน มีความเป็นมิตรกับสิ่งแวดล้อม”
รฟท. มีความมุ่งมั่นที่จะพัฒนาโครงข่ายและเพิ่มประสิทธิภาพการขนส่งทางรางอย่างต่อเนื่อง เพื่อเชื่อมโยงการคมนาคมขนส่งผู้โดยสารและสินค้า โดยได้มีการลงทุนโครงการก่อสร้างรถไฟทางคู่ เส้นทางรถไฟสายใหม่ รวมถึงจัดหาหัวรถจักรรุ่นใหม่เข้ามา เพื่อขยายเครือข่ายการขนส่งให้ครอบคลุมทุกภูมิภาค สอดรับกับยุทธศาสตร์การพัฒนาโลจิสติกส์ของประเทศ และสนับสนุนให้ไทยเป็นศูนย์กลางการคมนาคมขนส่งของอาเซียนในอนาคตอันใกล้
รัฐบาลไทย-ข่าวทำเนียบรัฐบาล-ธ.ก.ส. โอนเงินประกันรายได้เกษตรกรผู้ปลูกข้าว งวดที่ 8-9 ต่อเนื่อง อีกกว่า 4,800 ล้านบาท
วันพฤหัสบดีที่ 16 ธันวาคม 2564
ธ.ก.ส. โอนเงินประกันรายได้เกษตรกรผู้ปลูกข้าว งวดที่ 8-9 ต่อเนื่อง อีกกว่า 4,800 ล้านบาท
ธ.ก.ส.โอนเงินโครงการประกันรายได้เกษตรกรผู้ปลูกข้าวปี 2564/65 งวดที่ 1-7 (เพิ่มเติม) และงวดที่ 8-9 ให้เกษตรกรแล้วกว่า 377,000 ครัวเรือน วงเงินกว่า 4,800 ลบ. เผยยอดรวมการโอนเงินงวดที่ 1-9 รวมแล้วกว่า 82,000 ลบ. มีเกษตรกรได้รับประโยชน์ 4.5 ล้านครัวเรือน
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรีเมื่อวันที่ 30 พฤศจิกายน 2564 และมติที่ประชุมคณะกรรมการ ธ.ก.ส. เมื่อวันที่ 3 ธันวาคม 2564 เห็นชอบกรอบแนวทางการดําเนินงานเพื่อช่วยเหลือเกษตรกรตามโครงการประกันรายได้เกษตรกรผู้ปลูกข้าว ปี 2564/65 นั้น ซึ่งในวันนี้ (15 ธันวาคม 2564) ธ.ก.ส. ได้ดําเนินการโอนเงินประกันรายได้ในงวดที่ 1-7 (เพิ่มเติม) พร้อมงวดที่ 8-9 อีกจํานวน 4,838 ล้านบาท จํานวนเกษตรกร 377,122 ครัวเรือน ซึ่งผลการโอนเงินโครงการประกันรายได้เกษตรกรผู้ปลูกข้าว ปี 2564/65 ตั้งแต่งวดที่ 1-9 รวมทั้งหมดจํานวน 82,308 ล้านบาท จํานวนเกษตรกรได้รับประโยชน์ 4,504,348 ครัวเรือน
การประกันรายได้ดังกล่าวเป็นการช่วยเหลือเกษตรกรผู้ปลูกข้าวให้ได้รับผลตอบแทนจากการผลิตที่เหมาะสม เป็นการป้องกันความเสี่ยงด้านราคาไม่ให้ประสบปัญหาขาดทุน และช่วยแก้ไขปัญหาราคาผลผลิตตกต่ําจากสถานการณ์เศรษฐกิจโลก การแพร่ระบาดของเชื้อไวรัสโควิด-19 และอุทกภัย โดยที่กลไกตลาดยังคงทํางานเป็นปกติ โดยประกันรายได้แก่เกษตรกรผู้ปลูกข้าว 5 ชนิด ได้แก่ ข้าวเปลือกหอมมะลิ ตันละ 15,000 บาท ครัวเรือนละไม่เกิน 14 ตัน ข้าวเปลือกหอมมะลินอกเขต ตันละ 14,000 บาท ครัวเรือนละไม่เกิน 16 ตัน ข้าวเปลือกเจ้า ตันละ 10,000 บาท ครัวเรือนละไม่เกิน 30 ตัน ข้าวเปลือกหอมปทุมธานี ตันละ 11,000 บาท ครัวเรือนละไม่เกิน 25 ตัน และข้าวเปลือกเหนียว ตันละ 12,000 บาท ครัวเรือนละไม่เกิน 16 ตัน
ทั้งนี้ เกษตรกรสามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile ตลอด 24 ชั่วโมง และจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ.
รัฐบาลไทย-ข่าวทำเนียบรัฐบาล-​นายกรัฐมนตรีมอบมหาดไทยกำชับท้องถิ่นดูแลขยะ ATK ที่เพิ่มขึ้นมากช่วงเทศกาลปีใหม่ ย้ำกำจัดให้ถูกวิธีไม่ให้เป็นแหล่งแพร่เชื้อ ด้านสาธารณสุขร่วมคมนาคมเปิดบริการตรวจคัดกรองฟรีที่หมอชิต-หัวลำโพงวันที่ 1-3 ม.ค.
วันจันทร์ที่ 3 มกราคม 2565
​นายกรัฐมนตรีมอบมหาดไทยกําชับท้องถิ่นดูแลขยะ ATK ที่เพิ่มขึ้นมากช่วงเทศกาลปีใหม่ ย้ํากําจัดให้ถูกวิธีไม่ให้เป็นแหล่งแพร่เชื้อ ด้านสาธารณสุขร่วมคมนาคมเปิดบริการตรวจคัดกรองฟรีที่หมอชิต-หัวลําโพงวันที่ 1-3 ม.ค.
​นายกรัฐมนตรีมอบมหาดไทยกําชับท้องถิ่นดูแลขยะ ATK ที่เพิ่มขึ้นมากช่วงเทศกาลปีใหม่ ย้ํากําจัดให้ถูกวิธีไม่ให้เป็นแหล่งแพร่เชื้อ ด้านสาธารณสุขร่วมคมนาคมเปิดบริการตรวจคัดกรองฟรีที่หมอชิต-หัวลําโพงวันที่ 1-3 ม.ค.ให้ประชาชนกลับเข้าทํางานอย่างปลอดภัย
วันที่ 3 ม.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในช่วงเทศกาลปีใหม่ที่ประชาชนออกเดินทางท่องเที่ยว กลับไปเยี่ยมภูมิลําเนา ตลอดจนมีการกิจกรรมที่รวมกลุ่ม ได้มีการใช้ชุดตรวจ Antigen Test Kit (ATK) ในการคัดกรองซึ่งทําให้เกิดขยะจาก ATK รวมถึงขยะจากอุปกรณ์ป้องกันโรค เช่นหน้ากากอนามัยเพิ่มขึ้นมาก
ในกรณีนี้ พล.อ.ประยุทธ์ จันทร์โอชา นายกรัฐมนตรีและรมว.กลาโหมได้มีข้อสั่งการในการประชุมร่วมกับหน่วยงานที่เกี่ยวข้องตั้งแต่ก่อนเทศกาลปีใหม่ให้ทุกหน่วยเตรียมการดูแลขยะติดเชื้อที่จะเพิ่มขึ้น โดยให้กระทรวงมหาดไทยกําชับหน่วยงานท้องถิ่นดูแลเรื่องของการจัดเก็บและทําลายขยะติดเชื้อให้ถูกวิธี ตามข้อแนะนําของทั้งกระทรวงสาธารณสุข และกระทรวงทรัพยากรธรรมชาติและสิ่งแวดล้อม
“ทั้งในช่วงเทศกาลปีใหม่ และช่วงประชาชนเดินทางกลับเข้าทํางานหลังสิ้นสุดเทศกาลจะต้องมีการตรวจคัดกรองและมีขยะติดเชื้อเพิ่มขึ้นจํานวนมาก รัฐบาลได้เตรียมการสําหรับเรื่องนี้โดยนายกรัฐมนตรีให้กระทรวงมหาดไทยกําชับท้องถิ่นซึ่งดูแลจัดการขยะในพื้นที่ ให้มีการจัดเก็บและทําลายให้ถูกวิธี ไม่ให้กลายเป็นแหล่งแพร่ระบาดในชุมชน” น.ส.ไตรศุลี กล่าว
น.ส.ไตรศุลี กล่าวว่า สําหรับการคัดกรองประชาชนที่เดินทางกลับเข้ากรุงเทพฯนั้น รัฐบาลโดยกระทรวงสาธารณสุขและกระทรวงคมนาคม ได้อํานวยกความสะดวกโดยการจัดบริการตรวจคัดกรองด้วยชุดตรวจ ATK โดยไม่เสียค่าใช้จ่าย ณ สถานีขนส่งหมอชิตและ สถานีหัวลําโพง ระหว่างวันที่ 1- 3 ม.ค.2565
สําหรับขั้นตอนรับบริการ ประชาชนลงทะเบียนผ่าน QR Code ICN Tracking มาจากบ้าน หรือวอล์คอิน ยื่นบัตรประชาชน รับรหัสลงทะเบียน 4 หลัก เพื่อรับอุปกรณ์ตรวจจากเจ้าหน้าที่ เข้ารับการตรวจที่รถเก็บตัวอย่างชีวนิรภัย รับทราบผลตรวจผ่านช่องทางออนไลน์ ซึ่งกรณีตรวจพบผลบวก ทีมกรมควบคุมโรคจะให้คําปรึกษาและตรวจซ้ําด้วยวิธี RT-PCR พร้อมส่งต่อเพื่อเข้าสู่กระบวนการรักษาต่อไป
..................
รัฐบาลไทย-ข่าวทำเนียบรัฐบาล-ดีอีเอส ร่วม GC-ASP: Walk into ICT Industry เพิ่มทักษะและพัฒนากำลังคนด้านดิจิทัลในประเทศไทย
วันพุธที่ 27 เมษายน 2565
ดีอีเอส ร่วม GC-ASP: Walk into ICT Industry เพิ่มทักษะและพัฒนากําลังคนด้านดิจิทัลในประเทศไทย
ดีอีเอส ร่วม GC-ASP: Walk into ICT Industry เพิ่มทักษะและพัฒนากําลังคนด้านดิจิทัลในประเทศไทย
เมื่อวันที่ 27 เมษายน 2565 นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม ได้เข้าร่วมกล่าวในพิธีเปิดงาน GC-ASP: Walk into ICT Industry โดยการจัดงานดังกล่าวเป็นความร่วมมือระหว่าง บริษัท หัวเว่ยเทคโนโลยี่ (ประเทศไทย) และสหภาพโทรคมนาคมระหว่างประเทศ (ITU) เพื่อจัดฝึกอบรมให้กับเยาวชนของประเทศไทยซึ่งเป็นเยาวชนระดับอุดมศึกษาจากในกรุงเทพฯ และมหาวิทยาลัยสงขลานครินทร์ เพื่อฝึกทักษะด้านดิจิทัลและได้รับโอกาสในการเรียนรู้ ฝึกฝน และแลกเปลี่ยนความสนใจของตนเองเกี่ยวกับการประกอบอาชีพในด้าน ICT และเทคโนโลยีดิจิทัล
รองปลัดกระทรวงฯ ได้กล่าวยินดีและขอบคุณ บริษัท หัวเว่ยเทคโนโลยี่ (ประเทศไทย) และ ITU ที่จัดงานดังกล่าวและเห็นความสําคัญของการพัฒนากําลังคนด้านดิจิทัลในประเทศไทย โดยเฉพาะเยาวชน ที่จะเป็นกําลังสําคัญในการพัฒนาเศรษฐกิจดิจิทัลและขับเคลื่อนสังคมในอนาคต ทั้งนี้ กระทรวงฯ ได้มีการดําเนินโครงการต่างๆ อาทิ Coding Thailand เพื่อพัฒนาทักษะเยาวชนไทยเพื่อรองรับและปรับตัวสู่ยุคดิจิทัล
สําหรับงาน GC-ASP: Walk into ICT Industry จัดขึ้นระหว่างวันที่ 26 – 27 เมษายน 2565 ณ สํานักงานหัวเว่ย อาคาร G Tower Rama 9 กรุงเทพฯ ในรูปแบบ Hybrid มีกิจกรรมต่าง ๆ อาทิ การเสวนาของผู้เชี่ยวชาญด้าน ICT นิทรรศการ และการฝึกอบรม
*********************
รัฐบาลไทย-ข่าวทำเนียบรัฐบาล-เปิดตำแหน่ง พนักงานราชการเฉพาะกิจ 10,000 อัตรา บรรเทาการว่างงาน
วันจันทร์ที่ 28 มิถุนายน 2564
เปิดตําแหน่ง พนักงานราชการเฉพาะกิจ 10,000 อัตรา บรรเทาการว่างงาน
วันพุธที่ 16 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบเปิดกรอบอัตรากําลังพนักงานราชการเฉพาะกิจ จํานวน 10,000 อัตรา ใน 28 ส่วนราชการที่ตั้งในพื้นที่ภูมิภาคทั่วประเทศ เพื่อจ้างงานผู้สําเร็จการศึกษาระดับปริญญาตรี อัตราค่าตอบแทน 18,000 บาท/เดือน ตลอดสัญญาจ้างเป็นเวลา 1 ปี และให้ได้รับสิทธิประโยชน์เช่นเดียวกับพนักงานราชการทั่วไป ยกเว้นสิทธิ์ในการลาเพื่อไปอุปสมบทและประกอบพิธีฮัจญ์ โดยจะเริ่มดําเนินการจ้างให้เสร็จสิ้นภายในเดือน ส.ค.นี้ ระยะเวลาการจ้างไม่เกินวันที่ 30 ก.ย.2565 และไม่มีการต่อสัญญา ทั้งนี้ เพื่อบรรเทาปัญหาการว่างงานของบัณฑิตจบใหม่ และเพิ่มโอกาสจ้างงานแก่ผู้ได้รับผลกระทบจากโรคโควิด-19 อย่างทันท่วงที
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เฮ! วัคซีน "ไฟเซอร์" ขึ้นทะเบียนจาก อย. แล้ว
วันศุกร์ที่ 25 มิถุนายน 2564
เฮ! วัคซีน "ไฟเซอร์" ขึ้นทะเบียนจาก อย. แล้ว
....
การเจรจาซื้อขายวัคซีนไฟเซอร์นั้น รัฐบาลดําเนินการมาโดยตลอด รวมทั้งวัคซีนยี่ห้อต่าง ๆ เพื่อให้ได้วัคซีนที่หลากหลาย และมีจํานวนที่เพียงพอ
.
ล่าสุด สํานักงานคณะกรรมการอาหารและยา (อย.) ได้อนุมัติขึ้นทะเบียนวัคซีนโคเมอร์เนตี (COMIRNATY VACCINE) ซึ่งเป็นวัคซีนของบริษัท ไฟเซอร์ จํากัด โดยเป็นวัคซีนโควิด-19 รายการที่ 6 ของไทย
.
วัคซีนชนิดนี้ เป็นวัคซีนชนิด mRNA โดยการฉีดวัคซีนใช้จํานวน 2 เข็ม การฉีดเข็ม 1 ถึง เข็ม 2 มีระยะห่าง 21 วัน และสามารถใช้ได้ในผู้ที่มีอายุ 12 ปีขึ้นไป
.
คาดว่าวัคซีนดังกล่าว จะมาถึงประเทศไทยในช่วงไตรมาส 4 จํานวนที่หารือเบื้องต้น ประมาณ 20 ล้านโดส
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไทยกระชับสัมพันธ์ด้านวัฒนธรรมอาเซียน-เกาหลีใต้ ร่วมเทศกาลดนตรีอาเซียน-เกาหลี ครั้งที่ 2 ในรูปแบบออนไลน์
วันศุกร์ที่ 7 มกราคม 2565
ไทยกระชับสัมพันธ์ด้านวัฒนธรรมอาเซียน-เกาหลีใต้ ร่วมเทศกาลดนตรีอาเซียน-เกาหลี ครั้งที่ 2 ในรูปแบบออนไลน์
ไทยกระชับสัมพันธ์ด้านวัฒนธรรมอาเซียน-เกาหลีใต้ ร่วมเทศกาลดนตรีอาเซียน-เกาหลี ครั้งที่ 2 ในรูปแบบออนไลน์
ไทยกระชับสัมพันธ์ด้านวัฒนธรรมอาเซียน-เกาหลีใต้ ร่วมเทศกาลดนตรีอาเซียน-เกาหลี ครั้งที่ 2 ในรูปแบบออนไลน์
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) มีนโยบายขับเคลื่อน “Soft Power” ความเป็นไทยตามนโยบายของรัฐบาลและเสริมสร้างภาพลักษณ์ เกียรติภูมิและยกระดับบทบาทด้านวัฒนธรรมของไทยในเวทีโลก ดังนั้น ประเทศไทยโดย วธ.จึงเข้าร่วมโครงการเทศกาลดนตรีอาเซียน-เกาหลี (ASEAN-Korea Music Festival: AKMF) ครั้งที่ 2 ณ สาธารณรัฐเกาหลี โดยจัดกิจกรรมในรูปแบบออนไลน์ ซึ่งโครงการดังกล่าวดําเนินงานโดยสํานักเลขาธิการอาเซียนและรัฐบาลสาธารณรัฐเกาหลี โดยได้รับการสนับสนุนงบประมาณจากกองทุนความร่วมมืออาเซียน-สาธารณรัฐเกาหลี ซึ่งได้มอบหมาย Korean Broadcasting System(KBS) เป็นผู้ดําเนินโครงการ โดยจัดตั้งคณะกรรมการดนตรี (ASEAN-Korea Music Committee) ประกอบด้วยผู้แทนจากประเทศสมาชิกอาเซียนและสาธารณรัฐเกาหลี เป็นผู้กํากับดูแลและควบคุมการดําเนินโครงการ เพื่อส่งเสริมการแลกเปลี่ยนระหว่างประชาชนและสร้างความเข้าใจระหว่างสาธารณรัฐเกาหลีและประเทศสมาชิกอาเซียนในด้านวัฒนธรรมและศิลปิน โดยเฉพาะการเสริมสร้างมิตรภาพระหว่างกลุ่มคนรุ่นใหม่ผ่านดนตรีสมัยนิยม (pop music)
รัฐมนตรีว่าการกระทรวงวัฒนธรรม กล่าวอีกว่า กิจกรรมหลักของโครงการดังกล่าวประกอบด้วย การแสดงดนตรีโดยจัดงานเทศกาลดนตรีอาเซียน-เกาหลี ครั้งที่ 2 “ROUND Music Festival 2021” ในวันที่ 9 มกราคม 2565 ถ่ายทอดผ่านสถานีโทรทัศน์ KBS และดาวเทียมต่างประเทศ ซึ่งศิลปินจากสาธารณรัฐเกาหลีจะนําเสนอการแสดงดนตรีสด และศิลปินจากประเทศสมาชิกอาเซียนจะจัดส่งวีดิทัศน์การแสดงดนตรีมาจัดฉายในโอกาสเดียวกัน หลังจากนั้นจะนําเสนอบันทึกการแสดงในช่องยูทูบของ KBS และ ROUND ทั้งนี้ คณะกรรมการดนตรีของโครงการดังกล่าว ได้พิจารณาคัดเลือกให้ นายภพธร สุนทรญาณกิจ หรือ ตู่ ภพธร ศิลปินไทย ซึ่งมีชื่อเสียงทั้งในประเทศไทยและระดับนานาชาติ เป็นตัวแทนศิลปินไทยเข้าร่วมการแสดงดนตรีในครั้งนี้ โดย ตู่ ภพธร ได้เลือกบทเพลง จํานวน 3 เพลงในการแสดงดนตรี ได้แก่ พูดทําไม แต่ยังคิดถึง และยิ่งไกลยิ่งชัด
นอกจากการแสดงดนตรีแล้ว ยังมีการสัมมนา ROUND Music Forum ในหัวข้อ Exploring ASEAN Music จากผู้เชี่ยวชาญและผู้คร่ําหวอดในวงการดนตรีของอาเซียนและสาธารณรัฐเกาหลี เผยแพร่ผ่านช่องยูทูบของ ROUND ในช่วงเดือนธันวาคม 2564 - มกราคม 2565 ซึ่งในส่วนของประเทศไทยได้เชิญนายอานันท์ นาคคง ศิลปินศิลปาธร สาขาดนตรีประจําปี 2562 เป็นผู้แทนเข้าร่วมกิจกรรมดังกล่าว โดยจะนําเสนอผลการศึกษาด้านดนตรีในหัวข้อ การสํารวจเกี่ยวกับดนตรีไทยแบบดั้งเดิม (An Exploration of Thai Traditional Music)จึงขอเชิญชวนคนไทยรับชมและร่วมให้กําลังใจศิลปินไทยในการแสดงดนตรีในวันที่ 9 มกราคม 2565 ผ่านช่องทางออนไลน์ KBS Kpop YouTube channel รวมทั้งรับฟังการสัมมนา ROUND Music Forum ผ่าน ROUND YouTube channel
รัฐบาลไทย-ข่าวทำเนียบรัฐบาล-PM wishes Thai people happiness and good health for the 2022 Chinese New Year
วันอังคารที่ 1 กุมภาพันธ์ 2565
PM wishes Thai people happiness and good health for the 2022 Chinese New Year
PM wishes Thai people happiness and good health for the 2022 Chinese New Year
February 1, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha gave a blessing to the Thai people on occasion of the Chinese New Year. He wishes for happiness, prosperity, and healthiness.
As we are still in the middle of COVID-19 situation, it is important that everyone keep their guards up and strictly observe COVID-19 preventive etiquette, i.e., wearing mask, washing hands, social distancing. They are also strongly advised to undertake ATK test both before and after the gatherings. The Prime Minister hopes that everyone would responsibly celebrate with their loved ones during the Chinese New Year.
As for the updated COVID-19 situation, today (February 1, 2022), a total of 7,422 new confirmed cases is reported, out of which 7,161 were found domestically, and 261 from overseas traveling. The total of 12 deaths and 8,715 recoveries were reported with 83,014 active cases. From January 1, 2022, cumulative number of cases are 224,529, and cumulative number of recoveries, 174,271. Cumulative number of vaccinations across the country from February 28, 2021 to January 30, 2022 is 116,002,932 doses (1st shot: 52,290,140 persons, 2nd shot: 48,582,903 persons, 3rd shot 14,141,210 persons, and 4th shot: 988,679 persons).
รัฐบาลไทย-ข่าวทำเนียบรัฐบาล-สธ.แจง จัดซื้อ “วัคซีนโควิด” ตามตัวเลขความต้องการใช้สูงสุด ในคลังเหลือใกล้เคียงจำนวนคนยังไม่ได้เข็มกระตุ้น
วันพฤหัสบดีที่ 23 มิถุนายน 2565
สธ.แจง จัดซื้อ “วัคซีนโควิด” ตามตัวเลขความต้องการใช้สูงสุด ในคลังเหลือใกล้เคียงจํานวนคนยังไม่ได้เข็มกระตุ้น
กระทรวงสาธารณสุข แจง “วัคซีนโควิด” ต้องสั่งจองให้พอกับความต้องการใช้สูงสุด เป็นเรื่องความมั่นคงด้านสุขภาพตามหลักสากล ขณะนี้มีวัคซีนในคลัง 29 ล้านโดส ใกล้เคียงจํานวนคนที่ยังไม่ได้เข็มกระตุ้น 24 ล้านคน แต่คนมารับวัคซีนน้อย เพราะคิดว่าการระบาดดีขึ้น
กระทรวงสาธารณสุข แจง “วัคซีนโควิด” ต้องสั่งจองให้พอกับความต้องการใช้สูงสุด เป็นเรื่องความมั่นคงด้านสุขภาพตามหลักสากล ขณะนี้มีวัคซีนในคลัง 29 ล้านโดส ใกล้เคียงจํานวนคนที่ยังไม่ได้เข็มกระตุ้น 24 ล้านคน แต่คนมารับวัคซีนน้อย เพราะคิดว่าการระบาดดีขึ้น ต้องเร่งรณรงค์มารับเข็มกระตุ้นเพิ่มทุกกลุ่ม พร้อมทั้งส่งวัคซีนไป รพ.สต.ใกล้บ้านเพื่อความสะดวก
วันนี้ (23 มิถุนายน 2565) นพ.รุ่งเรือง กิจผาติ หัวหน้าที่ปรึกษาระดับกระทรวง และโฆษกกระทรวงสาธารณสุข กล่าวถึงกรณีมีการตั้งข้อสังเกตเรื่อง “วัคซีนเต็มแขน” แต่เป็นวัคซีนโควิด 19 เต็มทุกสถานีอนามัย และกําลังจะหมดอายุ เพราะสั่งเข้าแบบไม่มีแผนและใช้งานไม่ทัน ว่า วัคซีนเป็นเรื่องของความมั่นคงทางด้านสุขภาพของประเทศซึ่งเป็นเรื่องปกติของทุกประเทศที่จะมีวัคซีนเหลือ ไม่ใช่วัคซีนขาด ส่วนเรื่องของการสั่งจองและซื้อวัคซีนโควิด 19 เข้ามาเพื่อปกป้องประชากรทั่วประเทศและเรื่องหมดอายุนั้น ขอชี้แจงทําความเข้าใจ ว่า วัคซีนโควิด 19 แต่ละชนิดจะต้องมีการสั่งจองล่วงหน้าเป็นปีหรือหลายเดือน เนื่องจากกระบวนการผลิตวัคซีนมีความซับซ้อน และใช้เวลานาน เมื่อผลิตออกมาแล้วจะขอขึ้นทะเบียน อย.เพื่อใช้ในภาวะฉุกเฉิน ซึ่งกําหนดวันหมดอายุ 6 เดือนนับจากวันที่ผลิต หากภายหลังตรวจสอบคุณภาพและประเมินผลแล้วสามารถที่จะนํามาฉีดได้อย่างปลอดภัยและมีประสิทธิผล อย.ก็จะอนุมัติให้ขยายอายุวัคซีนเพื่อให้บริการประชาชนได้มากที่สุด
“เป็นเรื่องพื้นฐานความมั่นคงด้านวัคซีนของประเทศ การจองวัคซีนต้องให้มีจํานวนเพียงพอต่อการป้องกันโรคและรับมือการระบาด ซึ่งในต่างประเทศก็มีการจองวัคซีนไว้ตามความต้องการสูงสุดสําหรับประชาชนทุกคน ซึ่งต้องมีเข็มกระตุ้นด้วย และมีวัคซีนหมดอายุ เช่น ญี่ปุ่น มีข่าวบริจาคและทําลายวัคซีนโควิดมากกว่า 100 ล้านโดส ในหลายเดือนที่ผ่านมา” นพ.รุ่งเรืองกล่าว
นพ.รุ่งเรืองกล่าวว่า ส่วนการบริหารจัดการวัคซีนและการคาดประมาณการฉีดวัคซีน มีการดําเนินการล่วงหน้า จัดหาและจัดส่งวัคซีนไปให้อย่างเพียงพอ โดยวัคซีนเข็มกระตุ้นจากฐานข้อมูลของกระทรวงสาธารณสุขคาดว่า ยังมีผู้ที่จําเป็นต้องได้รับการฉีดเข็มกระตุ้นอีกประมาณ 24 ล้านคน ซึ่งสอดคล้องกับปริมาณวัคซีนที่ได้จัดส่งไปให้กับพื้นที่และหน่วยบริการดําเนินการ แต่ช่วงนี้ที่มีการฉีดวัคซีนได้น้อย เนื่องจากสถานการณ์การระบาดดีขึ้นอย่างมาก และประชาชนยังไม่มารับวัคซีนเข็มกระตุ้น
“การจัดหาวัคซีนไว้เหลือป็นแนวทางการบริหารจัดการตามมาตรฐานสากล และหลักความมั่นคงทางด้านสุขภาพและตอบโต้ภาวะฉุกเฉินด้านสาธารณสุข ซึ่งขณะนี้ประเทศไทยมีวัคซีนเหลืออยู่ที่คลังส่วนกลาง 29 ล้านโดส และคลังส่วนภูมิภาค 13 ล้านโดส การดําเนินการตามนโยบาย คือ ให้ประชาชนสามารถเข้าถึงวัคซีนได้มากที่สุด จึงเป็นที่มาของจึงเป็นที่มาของการเร่งรัดประชาสัมพันธ์และรณรงค์ให้ประชาชนทุกกลุ่มเข้ารับเข็มกระตุ้นโดย ๆ จัดส่งวัคซีนไปไว้ที่ รพ.สต. เพื่อให้บริการประชาชนได้รับความสะดวกมากที่สุด” นพ.รุ่งเรืองกล่าว
******************************************** 23 มิถุนายน 2565
รัฐบาลไทย-ข่าวทำเนียบรัฐบาล-งานศึกษามหาวิทยาลัยออกซ์ฟอร์ดชี้วัคซีนแอสตร้าเซนเนก้าใช้เป็นเข็มกระตุ้น เพิ่มภูมิคุ้มกันป้องกันสายพันธุ์โอมิครอนได้
วันพฤหัสบดีที่ 23 ธันวาคม 2564
งานศึกษามหาวิทยาลัยออกซ์ฟอร์ดชี้วัคซีนแอสตร้าเซนเนก้าใช้เป็นเข็มกระตุ้น เพิ่มภูมิคุ้มกันป้องกันสายพันธุ์โอมิครอนได้
งานศึกษามหาวิทยาลัยออกซ์ฟอร์ดชี้วัคซีนแอสตร้าเซนเนก้าใช้เป็นเข็มกระตุ้น เพิ่มภูมิคุ้มกันป้องกันสายพันธุ์โอมิครอนได้  ตอกย้ํารัฐบาลโดยกระทรวงสาธารณสุขตัดสินใจถูกต้องเลือกเป็นวัคซีนหลักฉีดให้ประชาชน
วันนี้ 23 ธ.ค.64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้รับรายงานว่า วันนี้(23 ธ.ค. 64)  บริษัท แอสตร้าเซนเนก้าได้เผยแพร่ข้อมูลการศึกษาจากห้องปฏิบัติการของมหาวิทยาลัยออกซ์ฟอร์ด บ่งชี้ว่าการฉีดวัคซีนป้องกันโควิด-19 ของแอสตร้าเซนเนก้าเป็นวัคซีนกระตุ้นเข็มที่ 3 สามารถเพิ่มระดับภูมิคุ้มกันต่อโควิด-19 สายพันธุ์โฮมิครอนได้
ทั้งนี้ งานศึกษาของมหาวิทยาลัยออกซ์ฟอร์ด ยังระบุว่าการฉีดวัคซีนแอสตร้าเซนเนก้า เป็นเข็มกระตุ้นนั้นได้สร้างภูมิคุ้มกันให้แก่ผู้ได้รับวัคซีนในระดับที่สูงกว่าผู้ที่เคยติดเชื้อและหายป่วยได้เอง ซึ่งที่ผ่านมาได้มีงานศึกษาหลายชิ้นยืนยันถึงประสิทธิภาพของวัคซีนแอสต้าเซนเนก้า โดยการฉีดแอสตร้าเซนเนก้า 2 โดส ก็สามารถป้องกันไวรัสสายพันธุ์เดลต้าซึ่งเป็นสายพันธุ์ที่แพร่ไปทั่วโลกในช่วงก่อนหน้านี้ได้ดี
ทั้งนี้ รองนายกรัฐมนตรีและรมว.สาธารณสุข ยินดีที่วัคซีนที่ได้ตัดสินใจเลือกเป็นวัคซีนหลักของประเทศไทยตั้งแต่แรกเริ่ม เป็นวัคซีนที่มีประสิทธิภาพสามารถป้องกันโควิด-19 สายพันธุ์โอมิครอนได้  ซึ่งเป็นการตอกย้ําว่ารัฐบาลโดยกระทรวงสาธารณสุขได้ศึกษาและทํางานอย่างหนักเพื่อเลือกวัคซีนที่ดีที่สุดสําหรับคนไทย  ซึ่งการที่ขณะนี้แอสตร้าเซนเนก้าอยู่ระหว่างการพัฒนาประสิทธิภาพของวัคซีนให้เพิ่มขึ้นอย่างต่อเนื่อง โดยเฉพาะที่เกี่ยวข้องกับการต่อต้านเชื้อไวรัสสายพันธุ์โอไมครอนนี้ รัฐบาลได้มีข้อตกลงกับบริษัทผู้ผลิตว่า สําหรับวัคซีนที่จัดส่งให้แก่ประเทศไทยนั้น จะต้องเป็นวัคซีน Generation ใหม่ที่ผ่านการวิจัยและมีประสิทธิภาพสูงสุด
“รัฐบาลโดยกระทรวงสาธาราณสุขยังคงเดินหน้าจัดหาวัคซีนโควิด-19 ที่มีประสิทธิภาพสําหรับประชาชนทั่วประเทศ ซึ่งตามแผนการจัดหาในปี 2565 ที่ 120 ล้านโดส โดยมีวัคซีนแอสตร้าเซนเนก้าเป็นวัคซีนหลัก จํานวน 60 ล้านโดส  ซึ่งมีข้อตกลงว่าจะเปลี่ยนเป็นวัคซีน Generation ใหม่ที่รองรับการกลายพันธุ์ของไวรัสทันทีที่งานวิจัยต่างๆเสร็จสิ้น รัฐบาลจึงขอเชิญชวนประชาชนเข้ารับวัคซีนเพื่อเพิ่มภูมิคุ้มกันให้ตนเอง ครอบครัวและสังคมและขอให้มั่นใจว่าวัคซีนโควิด-19 ที่รัฐบาลจัดหาเป็นวัคซีนที่มีประสิทธิภาพ” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-นายกฯ ยืนยันรัฐบาลดูแลประชาชนทุกกลุ่ม แก้ไขปัญหาราคาน้ำมันอย่างต่อเนื่อง วอนประชาชนเข้าใจในสถานการณ์ขณะนี้
วันจันทร์ที่ 7 กุมภาพันธ์ 2565
นายกฯ ยืนยันรัฐบาลดูแลประชาชนทุกกลุ่ม แก้ไขปัญหาราคาน้ํามันอย่างต่อเนื่อง วอนประชาชนเข้าใจในสถานการณ์ขณะนี้
นายกฯ ยืนยันรัฐบาลดูแลประชาชนทุกกลุ่ม แก้ไขปัญหาราคาน้ํามันอย่างต่อเนื่อง วอนประชาชนเข้าใจในสถานการณ์ขณะนี้
วันนี้ (7 กุมภาพันธ์ 2565) เวลา 10.15 น. ณ บริเวณทางเชื่อมตึกสันติไมตรีและตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชน ภายหลังเป็นประธานพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ประจําปีงบประมาณ พ.ศ. 2563 ถึงกรณีราคาน้ํามัน โดยนายกรัฐมนตรียืนยัน รัฐบาลดูแลประชาชนทุกกลุ่ม เมื่อราคาน้ํามันสูงขึ้น รัฐบาลได้ทําทุกวิธีการในการดูแลให้ราคาไม่สูงเกินที่จะทําให้เกิดความเดือดร้อน ทั้งนี้ ในการดําเนินงาน จะต้องคํานึงถึงงบประมาณ และกลไกราคาน้ํามันในต่างประเทศด้วย ขอให้ประชาชนเข้าใจสถานการณ์ในขณะนี้ เนื่องจากได้รับความเดือดร้อนกันทุกภาคส่วน ทั้งภาคการผลิต ภาคการบริโภค ภาคการขนส่ง ดังนั้น จะต้องช่วยกันในเมื่อสถานการณ์ยังเป็นเช่นนี้อยู่ ซึ่งในส่วนของรัฐบาลก็จะดําเนินการแก้ปัญหาอย่างต่อเนื่อง